Իսկ 6-րդ «բ» դասարանում ստեղծված իրավիճակը հետեւյալն էր. այն ժամանակ նշված դասարանում սովորող աշակերտները պնդում էին, թե նորեկ Հարությունն իրենց ծեծում ու նույնիսկ մարմնական վնասվածքներ է հասցնում, պահանջում էին հեռանալ դասարանից, նա էլ հակադարձում էր, որ դասընկերները մոռանում են ասել, թե ով է սկսել կռիվը: Պատմում էր, որ ամեն ինչ սկսվել է այն բանից հետո, երբ ինքը ուսուցչից թույլտվություն է խնդրել առջեւում նստել, որովհետեւ վատ տեսողություն ունի: Դասընկերներից Միքայելը, սակայն, քիչ անց մոտեցել է ու հայտարարել` «սա մեր ախպոր տեղն է»: